CELEX: C2006/121/15
Language: fi
Date: 2006-05-20 00:00:00
Title: Asia C-161/06: Ennakkoratkaisupyyntö, jonka Krajský soud v Ostravě on esittänyt  24.3.2006  — Skoma-Lux s.r.o. v. Celní ředitelství Olomouc

20.5.2006   
            
            
               FI
            
            
               Euroopan unionin virallinen lehti
            
            
               C 121/9
            
         Ennakkoratkaisupyyntö, jonka Krajský soud v Ostravě on esittänyt 24.3.2006 — Skoma-Lux s.r.o. v. Celní ředitelství Olomouc
   (Asia C-161/06)
   (2006/C 121/15)
   Oikeudenkäyntikieli: tšekki
   Ennakkoratkaisua pyytänyt tuomioistuin
   Krajský soud v Ostravě
   Pääasian asianosaiset
   
      Valittaja: Skoma-Lux s.r.o.
   
      Vastapuoli: Celní ředitelství Olomouc
   Ennakkoratkaisukysymykset
   
               1)
            
            
               Onko Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehtoja ja niiden sopimusten mukautuksia, joihin Euroopan unioni perustuu, koskevan asiakirjan, jonka perusteella Tšekin tasavallasta tuli Euroopan unionin jäsenvaltio 1.5.2004, 58 artiklaa tulkittava siten, että jäsenvaltio voi soveltaa yksityiseen oikeussubjektiin asetusta, jota sitä sovellettaessa ei vielä ollut asianmukaisesti julkaistu kyseisen jäsenvaltion virallisella kielellä virallisessa lehdessä?
            
         
               2)
            
            
               Jos ensimmäiseen kysymykseen vastataan kieltävästi, onko se, että kyseistä asetusta ei sovelleta yksityiseen oikeussubjektiin, Euroopan yhteisön perustamissopimuksen 234 artiklassa tarkoitettu yhteisön säädöksen tulkintaa tai pätevyyttä koskeva kysymys?
            
         
               3)
            
            
               Jos yhteisöjen tuomioistuimen päättelisi, että tämä ennakkoratkaisupyyntö koskee yhteisön säädöksen pätevyyttä asiassa 314/85, Foto-Frost, 2.10.1987 annetussa tuomiossa (Kok. 1987, s. 4199) tarkoitetulla tavalla, onko asetus N:o 2454/93 pätemätön suhteessa valittajaan ja siihen oikeusriitaan, joka sillä on Tšekin tasavallan tulliviranomaisten kanssa, sillä perusteella, että kyseistä asetusta ei ole asianmukaisesti julkaistu Euroopan unionin virallisessa lehdessä liittymisehtoja koskevan asiakirjan 58 artiklan mukaisesti?